紅心

<조선왕조실록>

英祖 57卷, 19年(1743 癸亥 / 청 건륭(乾隆) 8年) 閏4月 7日(庚申) 2번째기사

대사례의 의절을 《오례의》와 《대명회전》 등을 참고하여 정하다

○《大射禮儀節》, 以《五禮儀》及《大明會典》等書, 參互酌定, 而皆稟睿裁。 大司馬與國子長、禮官, 相地之宜于太學, 築設帿壇於泮水橋之西, 去射壇九十步。【熊帿壇稍北, 麋帿壇稍南, 其間十步以差。】軍器寺以造禮器尺, 倣尺數, 造熊帿、麋帿,【熊帿卽大帿, 麋帿侍射人所射者。 熊帿色紅, 麋帿色靑。】棲的於中, 畫熊首,【麋帿則麋首。】邊畫三正,【朱次白次蒼。 麋帿二正, 去白、蒼, 以朱綠。】以朱竹、朱索張掛壇上。【麋帿靑竹、靑索。】設乏於東西各十步,【所以防矢之橫走者。】設紅箭門於射壇下東西各四十步,【所以分射員之出入者。】設福五於壇下小西。【所以揷中矢者。】設侍射者將射位於西階前東向北上, 兵曹判書位於東階前西向。 侍射者、成均館大司成以上射位於壇上, 三品以下射位於壇下, 俱近西, 橫布南向。 設執事官、侍射者, 宗親、百官拜位於壇下東西,【文官在東, 宗親及武臣在西, 侍射者在西班前。】設獲者【卽拾箭者。】位於東西乏之內相向。 訓鍊院官持六色旗, 在乏東西兩間, 侍射者中東則擧靑旗。 各以其方色, 而中紅心則擧紅旗, 不中者擧采旗, 不用鉦鼓。 陳賞物於壇下小東。【濟用監掌表裏, 軍器寺掌弓矢。】罰尊卓於壇下小西

영조 57권, 19년(1743 계해 / 청 건륭(乾隆) 8년) 윤4월 7일(경신) 2번째기사

대사례의 의절을 《오례의》와 《대명회전》 등을 참고하여 정하다

대사례(大射禮)의 의절(儀節)은 《오례의(五禮儀)》와 《대명회전(大明會典)》 등의 책을 상호 참고하여 정하였으며, 모두 예재(睿裁)에 품(稟)하였다.

대사마(大司馬)가 국자장(國子長)10268) ·예관(禮官)과 함께 태학(太學)에서 적절한 땅을 골라 반수교(泮水橋) 서쪽에 후단(帿壇)을 쌓았는데, 사단(射壇)과의 거리는 90보(步)이다.【웅후단(熊帿壇)은 조금 북쪽이고 미후단(麋帿壇)은 조금 남쪽인데, 그 사이는 10보의 차이다.】 군기시(軍器寺)에서는 예기척(禮器尺)을 만들어 그 척수(尺數)에 의해 웅후·미후를 만들고【웅후는 곧 대후(大帿)이고 미후는 시사인(侍射人)이 쏘는 것이다. 웅후의 색은 붉고 미후의 색은 푸르다.】 표적을 그 가운데 두되, 곰의 머리를 그리고,【미후의 경우는 사슴 머리를 그린다.】 둘레에다 삼정(三正)을 그려서【주색(朱色)·백색(白色)·창색(蒼色)의 차례다. 미후는 2정으로 하는데, 백색·창색을 없애고 주색·녹색(綠色)으로 한다.】 붉은 대나무와 붉은 줄로 단상(壇上)에 벌려서 건다.【미후는 푸른 대나무와 푸른 줄로 한다.】 그리고 핍(乏)은 동서(東西) 각 10보에,【화살이 옆으로 달림을 방지하는 것이다.】 홍전문(紅箭門)은 사단 아래 동서 각 40보에,【사원(射員)의 출입하는 것을 분리해 둔 것이다.】 복(福) 다섯은 사단 아래 조금 서쪽에 설치하였다.【맞힌 화살을 꼽는 것이다.】 시사(侍射)하는 사람이 장차 활을 쏠 자리는 서쪽 계단 앞에서 동향(東向)하여 북쪽이 위가 되게 설치하고, 병조 판서의 자리는 동쪽 계단 앞에서 서향으로 설치하였다. 시사하는 사람과 성균관 대사성 이상 활쏘는 자리는 사단 위에, 3품 이하의 활쏘는 자리는 사단 아래 있는데, 모두 서쪽에 가까우며 남향하여 가로로 펼쳐져 있었다. 집사관(執事官)과 시사하는 사람, 종친·백관의 절하는 자리는 사단 아래 동서로 설치하고,【문관(文官)은 동쪽에, 종친과 무신(武臣)은 서쪽에, 시사하는 사람은 서반(西班) 앞에 있다.】 획자(獲者)의【곧 화살을 줍는 자이다.】 자리는 동서 핍(乏)의 안쪽에다 서로 마주 보도록 설치하였다. 훈련원(訓鍊院)의 관원은 여섯 빛깔의 기(旗)를 가지고 핍(乏)의 동서 양쪽 사이에 있으며, 시사하는 사람이 동쪽을 맞히면 청색 기를 들었다. 각각 그 방색(方色)으로 하되, 홍심(紅心)을 맞히면 홍색 기를, 맞히지 못하면 채색(采色) 기를 들고 정고(鉦鼓)는 사용하지 않았다. 상으로 내릴 물건은 사단 아래 조금 동쪽에 진열해 두었다.【제용감(濟用監)에서는 표리(表裏)를 관장하고 군기시에서는 궁시(弓矢)를 관장한다.】 벌준(罰尊)을 올려놓은 탁자는 사단 아래 조금 서쪽에 두되, 점(坫)을 설치하여 치(鱓)를 올려놓고 탁(卓)의 서쪽에 풍(豊)을 두었다.【점·치·풍은 공조(工曹)에서 올리고, 술은 주원(廚院)에서 단술[醴]로 하였다.】 어용(御用)의 궁탁(弓卓)·시탁(矢卓)·결습탁(決拾卓)은 각 하나를 사단 위 조금 동쪽에 서향으로 설치했는데, 모두 함에 담아 놓았다. 상호군(上護軍)은【무신 정2품이다.】 헌가(軒架)를 받들어 가지고 홍전문 안쪽 넓은 문 중앙의 시도(矢道)에 두었으며, 시사하는 사람은 활과 화살을 갖추어 서쪽 문 밖에서 기다렸다.【병조 정랑(兵曹正郞)과 차지(次知)가 나란히 서 있었다.】

전의(典儀)가 배설(排設)을 마치자 임금이 익선관(翼善冠)과 곤룡포(袞龍包)를 갖추고 단소(壇所)에 거둥했고 협률랑(協律郞)이 끓어앉았다 부복(復伏)했다가 일어나서 휘(麾)를 들어 음악을 연주하자 헌가의 고취(鼓吹)도 아울러 연주하였다. 임금이 어좌(御座)에 오르고 나서 찬의(贊儀)가 문무 백관에게 사배(四拜)할 것을 창(唱)하자 음악을 그쳤다. 통례(通禮)가 앞으로 나아가 끓어앉아 유사(有司)가 이미 갖추어 졌음을 아뢰자, 상호군 김성응(金聖應)이 결습함(決拾凾)을 받들고 어좌 앞으로 나아가고, 박찬신(朴纉新)은 궁함(弓凾)을, 구성임(具聖任)은 시함(矢凾)을 받들고 차례로 나아갔다. 획자(獲者) 한 사람은 깃발을 들은 후(侯)를 등진 채 북향하여 서고, 시사하는 사람은 모두 활과 화살을 잡고 그 위치로 들어섰다. 병조 판서 서종옥(徐宗玉)이 앞으로 나아가 끓어앉아 ‘획자를 후에서 조금 물러나 있도록 명할 것’을 아뢰고, 또 나아가 끓어앉아 ‘북을 칠 것’을 아뢰자, 훈련 정(訓鍊正)이 북을 세 번 쳤다. 획자 한 사람은, 북소리에 맞추어 후를 등졌던 자가 핍(乏)을 둔 곳으로 도로 달려가고 상호군이 결습(決拾)을 올렸다. 임금이 결습을 마치자 통례가 꿇어앉아 어좌에서 내려올 것을 계청(啓請)하였다. 임금이 내려와 사위(射位)에 서자 음악을 연주하였다. 상호군이 활을 올리자 임금이 활을 쥐고 시험삼아 당겼다. 상호군이 첫번째 화살을 올리자 음악이 제4절에 이르렀다.【1장(章)을 1절(節)로 한다.】 상호군이 화살을 쏠 것을 아뢰자, 임금이 첫번째 화살을 쏘았다. 상호군이 맞혔음을 고하자, 음악의 1절이 끝났다. 두번째 화살을 쏘자 맞혔음을 고했고, 세번째 화살은 위로 날아 갔음을 고했으며, 네번째 화살은 줄을 맞추었다. 서종옥이 말하기를,

“예(禮)에는 맞히게 되면 맞혔음을 고하고 음악을 그쳤으며, 웅후를 거두고 미후를 펼쳐 걸었습니다.”

하니, 임금이 활을 놓았다. 상호군이 활을 받아 탁자에 두었다. 임금이 결습을 풀자 상호군이 또 받아서 탁자 위에 두었다. 화살을 줍는 관원이 어시(御矢)를 받들어 중간 계단 아래로 달려가자, 상호군이 받아 처음과 같이 가로로 받들어 두었다. 음악을 연주하자, 시사하는 사람이 짝을 지어 나아가 사위(射位)에 올랐다. 부복했다가 일어나 두 짝이 서로를 향해 읍하고 비로소 활을 쏘았으며, 쏘기를 마치자 또 서로를 향해 읍하였다. 그리고는 부복했다가 일어났고 물러나 제자리로 돌아갔다. 화살을 줍는 사람이 맞힌 화살을 복(福)에다 얹어놓으니, 병조 판서가 맞힌 사람의 성명과 화살의 수를 가지고 맞힌 사람에게는 상을, 맞히지 못한 사람에게는 벌을 줄 것을 계청(啓請)하였다.

병조 정랑이 맞힌 사람의 직함과 성명을 외쳐 동쪽 계단 아래 서향하여 서게 하고, 맞히지 못한 사람은 서쪽 계단 아래 동향으로 서게 하였다. 이에 음악을 연주하자 사배(四拜)하였다. 음악이 그치자 군기시에서 맞힌 사람에게 상을 매겼는데, 맞힌 사람은 활을 쥐고 들어갔다. 네 대를 맞힌 사람은 표리(表裏) 각 하나, 세 대를 맞힌 사람은 활 하나 화살 1백 개, 하나를 맞힌 사람은 표(表) 하나, 두 대를 맞힌 사람은 활 하나를 상으로 주었다 맞히지 못한 사람에게는 벌을 주었는데, 사옹원(司饔院)의 관원이 사준(沙尊)에다 단술을 가득 담아 작(勺)으로 치(鱓)에 따루어 풍(豊) 위에 두니, 맞히지 못한 사람들이 활을 풀어 팔에 걸고 들어가 끓어앉고는 치를 잡고 서서 마신 뒤 치를 풍 옆에 두었다. 차례로 나아가 마시기를 마치자, 상을 받은 사람들이 각각 그 물건을 어깨 위에 걸었다. 음악을 연주하자 사배(四拜)하였고, 음악이 그치자 물러나 제자리로 돌아갔다. 예(禮)가 끝나자 임금이 예문 제학(藝文提學) 원경하(元景夏)에게 기문(記文)을 지어 그 사실을 서술하고 명륜당에다 걸라고 명하였다. 이어서 사단(射壇)을 헐지 말아서 후세에 보여주게 하였다.

<승정원일기>

영조 19년 4월 12일 (을미) 원본956책/탈초본52책 (17/17) 1743년 乾隆(淸/高宗) 8년

此非臣一人之見, 旣載於會典, 參酌取用, 何如? 上曰, 的有紅心。中的而擧紅旗者, 蓋取諸紅心之義也。今以從周之意, 一依會典所載者行之, 而六色旗中, 采旗則去之, 侍射官侍射時, 一體爲之, 可也。宗玉曰, 侍射官, 大臣以下, 至宣傳官, 旣已受點矣。

정조 9년 7월 17일 (갑자) 원본1587책/탈초본85책 (18/18) 1785년 乾隆(淸/高宗) 50년

今番則役鉅工大, 比丙子不啻倍蓰, 是亭又當有記, 二提擧旣是文任, 使之撰出, 書揭下方, 列書提擧及監董內外寺官姓名, 因是又有申及者, 故將以受敎爲亭扁云, 而亭之修繕, 雖因受敎, 此不過肄射之所, 則以此二字爲扁者, 恐涉屑越, 然旣揭之扁, 不必祛之, 今以中心亭錫名, 槪取箭箭中紅心之義, 而字說亦言中心爲忠, 將此兩義分合看, 俱有旨味, 令訓將書進, 仍自本寺鐫揭後草記, 且考揭板謄本, 有孝廟朝御製, 又有先朝御製御筆, 在今予追踵之道, 安可無一言述其事? 亭銘方入思, 待內閣書送, 卿其書揭事, 遣史官傳諭于司僕提調徐判府事。

정조 16년 4월 20일 (무오) 원본1702책/탈초본90책 (20/20) 1792년 乾隆(淸/高宗) 57년

○ 壬子四月二十日卯時, 上御春塘臺。專經武臣試射, 堂上·堂下武臣朔試射, 堂上武臣別試射, 專經文臣殿講, 日次儒生殿講, 抄啓文臣親試課講入侍時, 行左承旨趙心泰, 行右承旨李集斗, 左副承旨李晩秀, 右副承旨李百亨, 同副承旨徐榮輔, 假注書鄭尙愚·趙台榮, 記注官安經心·金良倜, 以次進伏訖。引儀唱試官以下入就位, 行四拜禮。抄啓文臣親試及課講試官檢校提學徐浩修, 直提學朴祐源, 檢校直閣徐龍輔·鄭東浚·尹行任, 專經文臣殿講考官右議政朴宗岳, 工曹判書鄭昌順, 漢城左尹洪明浩, 參考官吏曹參議徐邁修, 行副司直安廷鉉·尹弼秉·林濟遠, 日次儒生殿講考官行司直金履素, 吏曹參判朴祐源, 參考官禮曹參議尹行元, 大司成金方行, 副校理沈興永, 武臣試射考官兵曹判書李秉模, 訓鍊都正李漢豐, 參考官行副司直洪仁浩, 兵曹參知金載翼, 正郞洪大協, 副司果李羽晉, 入就位, 行拜禮, 以次進伏訖。宗岳進前奏曰, 早朝臨殿, 聖體, 若何? 上曰, 一樣矣。宗岳曰, 王大妃殿氣候, 若何? 上曰, 一樣矣。宗岳曰, 惠慶宮氣候, 若何? 上曰, 一樣矣。宗岳曰, 藥院提擧, 職是保護, 雖有他難安之端, 不得不入來。其他事則以臣處義, 何敢晏然冒赴乎? 昨伏承問安置之之敎, 故今乃冒沒入來, 而大抵本事, 初致葛藤, 卽臣也, 又請改錄, 亦臣也。顧今卄八玉堂, 置之於玉石不分, 進退未決之中。臣是何人, 致此事端之惹起, 復敢揚揚於職事乎? 惟願亟賜體諒, 是臣區區之望也。又有慨然于中者, 謹當仰陳矣。今者銓曹諸堂, 卽是參圈中人也。其所處義, 固當與臣無異, 而近者每政, 以新錄中諸人, 無難檢擬, 是豈成說乎? 方欲仰請論罪, 而臣亦自恤不暇, 故未果仰奏矣。上曰, 上款辭巽, 過矣過矣。又如銓官事, 尤涉太過矣。卄八玉堂, 方至盡棄之境, 是甚悶然, 則又其擬望, 猶且不可乎? 宗岳曰, 物議之喧騰, 國體之壞損, 誠極可悶, 亟令改圈, 實合事宜矣。上曰, 堂錄改圈, 卽黨論時事也。在先朝痛革黨論之後, 今豈可議到乎? 卿所云藥院外, 不爲行公之說, 誠甚過矣。左相則姑賜曲疏, 從當勉出, 卿勿更爲辭巽, 仍爲就座, 可也。上曰, 丹楓亭·不老門, 分所。出榻敎 命書榻敎曰, 不老門分所試官, 禮曹判書徐浩修, 禮曹參判李弘載, 副司果嚴耆, 前正李晉秀爲之。又命書榻敎曰, 丹楓亭分所試官, 行司直洪檍, 吏曹判書金思穆, 行副司直具庠, 副司果李明淵·金履喬爲之。上曰, 承旨分詣分所, 檢飭試射, 可也。晩秀跪告宰樞執鼓。應射諸人, 以次試射。上曰, 抄啓文臣中, 時帶臺職人許遞。出榻敎 仍命開講, 又命書抄啓文臣親試題, 仍揭之。上曰, 儒生殿講試官尹行元, 與專經文臣試官林濟遠相換。出榻敎 抄啓文臣·專經文臣·日次儒生等, 以次進講講訖。上曰, 抄啓文臣退請朝房, 製呈于內閣, 可也。武臣應射訖。命書傳敎曰, 專經武臣及堂下武臣朔試射居首武兼金德隆等賞典, 依判下捧傳旨。又命書傳敎曰, 禁軍別將李明運, 年近八十, 射亦多中, 矢數雖不及捕將趙圭鎭之全布, 不可無嘉奬之擧。知事, 今日政, 作窠擬入事, 分付。命入格武臣, 皆於帳前領賞, 仍令進奏職姓名訖。命書傳敎曰, 武臣堂上以上人之別試射, 竝與年限已過人應試者, 一則爲奬藝, 一則爲尊年, 一則爲疏滯。年九十歲以上武臣, 資憲林茂昌, 嘉善尹泰元, 中布五中加資, 單付知事。八十歲以上武臣, 嘉義李斗信·兪以輝, 嘉善金海潤·李厚伯, 中布五中, 知事徐赫修等, 中布四中, 嘉善姜就周等, 中布三中, 七十歲以上武臣, 行副護軍趙圭鎭, 嘉義張虎翼, 柳葉箭五中, 折衝金始泳·申楫四中, 前水使韓光濟等三中。自近百歲至七十歲應試者, 其數爲百數十, 而人人無非韶容, 箭箭多中紅心, 傴僂踉蹌, 有足可觀。雖謂之希世瑞物, 非過語, 何靳一資? 竝加資, 今日政下批。

정조 16년 9월 17일 (계축) 원본1709책/탈초본90책 (39/39) 1792년 乾隆(淸/高宗) 57년

○ 壬子九月十七日辰時, 上御春塘臺。抄啓文臣試射入侍時, 行都承旨朴祐源, 行左承旨李得濟, 左副承旨徐榮輔, 同副承旨金翰東, 記事官李海淸, 假注書李毅遠, 記注官金良倜·承膺祚, 試官檢校直提學徐有防, 原任直提學李秉模, 原任直閣徐龍輔·尹行任, 禮曹參判曺允大, 行副司直李翼晉, 弘文提學徐有隣, 以次進伏訖。上曰, 抄啓文臣當先射後, 製立五色小布, 可也。又敎曰, 成均館久任郞廳, 領食堂, 自集春門入來, 泮村儒生及寄齋儒生, 亦令入來事, 分付, 可也。賤臣承命出傳, 成均館直講金禧燮, 率儒生入來。上命有隣, 書御題擬本朝領敦寧府事洪樂性, 謝於先臣靖惠公延諡設宴之日, 命子承宣義榮侑祭, 又命閣臣奉御製, 史官領內醞, 禮郞押一等法樂, 飭令公卿往會, 以侈之箋, 丹楓亭銘。仍敎曰, 箋則上齋儒生及抄啓文臣同題, 銘則寄齋儒生。應製儒生, 入庭之際, 有一儒生, 出伏於懸題板下。有防曰, 今此泮儒應製之命, 寔出於待賢關之聖意, 爲多士者, 所當仰體德意, 蹌蹌有序, 而幺麽一儒生, 肆然伏地於天威咫尺之下者, 專眛嚴畏, 極爲驚駭。不可不各別嚴繩, 以爲警勵之道矣。上命書傳敎曰, 今因諸文臣射製, 招見泮儒居齋者, 亦爲一體應製, 出於待士之美意, 則所謂關西鐵山儒生, 稱以訴籲, 伏地於題板之下者, 萬萬駭然。問名出付攸司, 下送該道伯處, 嚴加重繩。事未前聞, 不可無飭, 當該大司成罷職。又命書傳敎曰, 前承旨李家煥, 大司成除授, 牌招。上曰, 加平郡守催促入侍。賤臣承命出傳, 與加平郡守洪樂恒, 偕入進伏。上曰, 守令進前, 可也。樂恒進前, 奏職姓名。上曰, 年爲幾何? 樂恒曰, 六十五矣。命宣諭, 得濟讀傳訖, 命誦七事, 仍命先退。成均館官員, 領食堂入來, 同成均徐有防·李秉模, 奉水刺以進, 諸臣·諸生, 皆整班授餐, 上進御水刺過半。敎曰, 飯甚善炊, 炊飯守僕, 米一石帖下, 食堂擧行所屬, 亦當一體施賞, 錄名以奏, 可也。上曰, 大司成牌去來催促, 入來與否, 斯速知入, 可也。賤臣承命出傳, 回奏曰, 今方治疏入來云矣。上曰, 卽爲持入, 可也。賤臣承命出持入。上命翰東, 讀疏, 仍命書批答。上曰, 大司成更爲牌招, 違牌, 勿爲呼望。出榻敎 上命抄啓文臣發射, 副修撰李錫夏, 校理金熙朝, 副司果李相璜, 檢校待敎金祖淳, 副司果宋祥濂, 典籍申溆, 副司果沈奎魯, 藝文館待敎徐有聞, 副護軍尹寅基, 副司正沈能迪, 前持平金羲淳, 副司正安廷善·申星模·宋知濂, 副司果李羲甲, 前持平鄭魯榮, 前都事韓用鐸, 副司果嚴耆·金達淳, 前持平洪秀晩, 徽陵別檢尹行直, 檢校直閣南公轍, 副司正金熙華·李弘達·權倚·沈鎜·閔致載等, 各分耦整立, 以次發射訖。上命侍衛武臣, 各射一巡。又敎曰, 今御春臺, 政値秋晩, 抄啓文臣, 旣已齊會, 泮中儒生, 亦皆入來, 兼行射製, 且設食堂, 此日此擧, 不可無識。抄啓文臣, 以卽景製成聯句, 而命一韻, 則諸文臣中, 隨製隨書, 試官中, 曾爲抄啓文臣者及與筵諸臣, 同爲製進, 可也。韻則以東字爲之, 而東字韻, 得無不足之慮耶? 有防等曰, 東字韻有餘矣。上命東字·宮字, 相璜, 進伏書一句讀奏曰, 紅日曈曈上苑東, 蓬萊仙闕接芹宮。又命瀜字, 錫夏進伏書讀奏曰, 朝盈簪笏仙班整, 露拂旌旗瑞液瀜。又命風字, 羲淳進伏書讀奏曰, 翬桷參差縈曉靄, 鸞笙宛轉度微風。又命中字, 公轍進伏書讀奏曰, 衣香日接瑤墀下, 花氣霜含錦帳中。又命崇字, 翼晉進伏書讀奏曰, 暇日宸遊千仗簇, 如天寶座五雲崇。又命通字, 行任進伏書讀奏曰, 黃花冉冉天容靚, 丹扆深深御氣通。又命濛字, 龍輔進伏書讀奏曰, 仙樂欲成香細細, 法醪初酌露濛濛。又命紅字, 祖淳進伏書讀奏曰, 山光倒瀉三池碧, 林色全逾二月紅。又命櫳字, 熙朝進伏書讀奏曰, 珮響鏘鏘登殿陛, 爐煙裊裊繞簾櫳。又命窿字, 奎魯進伏書讀奏曰, 虬壺日永銅籤轉, 雉扇雲開寶幄窿。又命嵩字, 倚進伏書讀奏曰, 醉德皆知深似海, 頌恩還復競呼嵩。又命豐字, 翰東進伏書讀奏曰, 弛張大道亭名德, 遊豫宏謨閣有豐。又命雄字, 有聞進伏書讀奏曰, 聖代拔茅皆造化, 明廷入彀摠豪雄。又命翁字, 用鐸進伏書讀奏曰, 才高白戰開文壘, 道貫紅心契極翁。

고종 7년 11월 30일 (신유) 원본2758책/탈초본129책 (9/9) 1870년 同治(淸/穆宗) 9년

○ 庚午十一月三十日□時, 上御慈慶殿。 進講入侍時判府事李裕元, 講官趙性敎, 參贊官金益容, 侍讀官李載純, 假注書康炳迪, 記注官石宗珍·尹相殷, 各持孟子第七卷, 以次進伏訖。 上曰, 史官分左右。 仍命大臣進前。 裕元進前奏曰, 隆冬沍寒, 比日尤甚, 聖體若何? 上曰, 一樣矣。 裕元曰, 寢睡·水刺之節, 何如? 上曰, 一樣矣。 裕元曰, 大王大妃殿氣候, 何如? 上曰, 一樣矣。 裕元曰, 王大妃殿氣候, 何如? 上曰, 一樣矣。 裕元曰, 大妃殿氣候, 何如? 上曰, 一樣矣。 裕元曰, 中宮殿氣候, 何如? 上曰, 安順矣, 上誦前受音一遍訖, 仍開卷。 性敎讀自孟子曰君子之所以敎者五, 止能者從之, 仍釋義訖。 上命授書筭于性敎, 上讀新受音十遍訖。 性敎還納書筭。 上曰, 有如時雨化之者, 顔子之四勿, 曾子之一貫, 是歟? 性敎曰, 顔·曾天稟逈異, 故敎化甚易, 如草木之生, 得時雨而化之也。 裕元曰, 時雨化者, 不先不後, 適當其時之謂, 而孔子告顔子以四勿, 告曾子以一貫者, 亦如及時之雨, 化育萬物者也。 上曰, 果如講官所奏矣。 顔子天稟甚高, 故聞一而知十歟? 性敎曰, 然矣。 顔子具體而微, 故特未遠爲一間矣。 上曰, 吾道一貫, 卽夫子之道忠恕而已之謂歟? 性敎曰, 曾子悟一貫之道, 故獨得其宗, 而諸弟莫及也。 上曰, 此五者, 皆有次序也。 性敎曰, 隨其人品之高下, 而敎之之道, 亦有次序也。 上曰, 各因其材而敎之有方歟? 性敎曰, 然矣。 孔門四科之敎, 卽因其材而篤之也。 裕元曰, 此與論語四科德行·文學·言語·政事, 各隨其人而成就之。 君子之敎人, 如天地之生物, 天地無棄物, 聖賢無棄人云者, 趙氏之說, 誠緊切矣。 人品大小, 如器不同, 大則大用, 小者小用。 孔子謂子貢瑚璉之器者, 亦此意也。 性敎曰, 公孫丑不知敎學之有序, 故以道爲高遠難行, 而孟子以射喩之。 夫射者, 內志正, 外體直, 持弓矢審固, 然後發必有中。 發而不中, 不怨勝己者, 反求諸己。 爲學之要, 亦類是。 正心修身, 然後發之, 言行無不得中, 行有不得, 反求諸身。 此誠爲學之要, 而與射者無異也。 上曰, 射以觀德, 此之謂歟? 性敎曰, 然矣。 射可以觀德行, 故敎之必以彀率, 引而不發, 中道而立, 欲其學之者之自勉也。 裕元曰, 的者, 射侯中央所畫紅心也。 箭箭中紅心, 在論語一貫章小註, 而今所謂準的者是也。

고종 10년 3월 25일 (계묘) 원본2786책/탈초본130책 (10/16) 1873년 同治(淸/穆宗) 12년

○ 以司謁口傳下敎曰, 今番進爵時饌案床巾, 與鍮燭臺樽床, 以戊辰年所用件仍用, 龍燭一雙, 金露滴紅心燭一雙, 樽花一雙, 自進爵所造入事, 分付。